recursal/SuperWikiNEXT-32B huggingface dataset:
|  |  |  |
| --- | --- | --- |
| << |  **சூன் 2011** | >> |
| ஞா | தி | செ | பு | வி | வெ | ச |
|  |  |  | 1 | 2 | 3 | 4 |
| 5 | 6 | 7 | 8 | 9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 |  |  |
| **MMXX** |
|

**சூன் 2011** (*June 2011*), ஒரு புதன்கிழமை ஆரம்பித்து 30 நாட்களின் பின்னர் ஒரு வியாழக்கிழமை முடிவடைகிறது. தமிழ் நாட்காட்டியின் படி ஆனி மாதம் சூன் 16 வியாழக்கிழமை தொடங்கி, 2011 சூலை 16 சனிக்கிழமை முடிவடையும்.

சிறப்பு நாட்கள்
---------------

* சூன் 5 - நம்பியாண்டார் நம்பி குருபூசை
* சூன் 5 - சர்வதேச சுற்றுச்சூழல் நாள்
* சூன் 6 - நமிநந்தியடிகள் குருபூசை
* சூன் 6 - சேக்கிழார் குருபூசை
* சூன் 6 - சோமாசிமாற நாயனார் குருபூசை

நிகழ்வுகள்
----------



---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**கட்டுப்பாடிழந்த சிறுநீர்ப்போக்கு**  (*Urinary incontinence*, **UI**) என எந்தவொரு தன்னிச்சையான சிறுநீர் கசிவும் குறிப்பிடப்படுகிறது. வாழ்க்கைத் தரத்தை வெகுவாக பாதிக்கின்ற ஒரு மிக பொதுவான மற்றும் மனத்தகைவு ஏற்படுத்துகின்ற ஓர் சிக்கலாக இது அமைந்துள்ளது. இதன் பின்னணியில் குணப்படுத்தக்கூடிய மருத்துவ நிலை இருப்பினும் பெரும்பாலும் இது மருத்துவர்களிடம் வெளிப்படுத்தப்படுவதில்லை.

காரணிகள்
--------

பெண்களிடம் கட்டுப்பாடிழந்த சிறுநீர்ப்போக்கிற்கு பொதுவான காரணங்களாக தகைவு சிறுநீர்ப்போக்கும் தூண்டு சிறுநீர்ப்போக்கும் உள்ளன. இரண்டு சிக்கல்களும் உள்ளப் பெண்களுக்கு கலவை சிறுநீர்ப்போக்கு உள்ளது. 
தகைவு சிறுநீர்ப்போக்கு சிறுநீர்வழிக்கு ஆதாரம் இல்லாமையால் ஏற்படுவது; இது பிறப்பின்போதே இடுப்பறை கட்டமைப்பு சேதமடைவதால் இருக்கலாம். இருமல், தும்மல் மற்றும் தூக்குதல் போன்ற வயிற்று அழுத்தத்தை கூடுதலாக்கும் எந்த செயலின்போதும் சிறுசிறு துளிகளாக வெளியேறுவது இதன் இயல்பாக அமைந்துள்ளது.

சான்றுகோள்கள்
-------------

1. ↑  "Managing Urinary Incontinence". *National Prescribing Service*, available at  பரணிடப்பட்டது 2012-06-30 at the வந்தவழி இயந்திரம்

வெளி இணைப்புகள்
---------------

* கட்டுப்பாடிழந்த சீறுநீர்ப்போக்கு திறந்த ஆவணத் திட்டத்தில்
உயரமான கட்டடங்கள் கட்டுமானம்

  

கட்டிடங்கள் அல்லது வேறு அமைப்புக்களை அமைக்கும் செயற்பாடு **கட்டுமானம்** (About this soundஒலிப்பு (உதவி·தகவல்)) (Construction) எனப்படுகின்றது. வேறு அமைப்புக்கள் என்பதனுள், பாலங்கள், அணைக்கட்டுகள், நெடுஞ்சாலைகள், துறைமுகங்கள், தொலைதொடர்புக் கோபுரங்கள் போன்றவை அடங்குகின்றன. ஒரு சேவைத் தொழில்துறை என்ற அளவில், கட்டுமானம் மனிதர்களுடைய செயற்பாட்டுத் தேவைகளுக்கான இடவசதி மற்றும் உள்கட்டமைப்பு வசதிகளை ஏற்படுத்த உதவுவதுடன், உலகளாவிய ரீதியில் ஒரு முக்கியமான பொருளாதார நடவடிக்கையாகவும் திகழ்கிறது. இது ஒரு தனியான பொருளாதார நடவடிக்கை என்பது ஒருபுறம் இருக்கப் பல்வேறு வகையான ஏனைய பொருளாதாரச் செயற்பாடுகளுக்கான அடிப்படைக் கட்டமைப்பு வசதிகளை உருவாக்கிக் கொடுப்பதிலும் பெரும்பங்கு வகிக்கின்றது. ஒரு பகுதியின் பொருளாதாரம் சிறப்பாக வளர்ச்சியடையும் போது, கட்டுமானத்தின் தேவை அதிகரிக்கின்றது. இதனால், குறிப்பிட்ட பகுதிகளில் நடைபெறுகின்ற கட்டுமானச் செயற்பாடுகளின் தன்மையும், அளவும், அப் பகுதிகளின் பொருளாதார வளர்ச்சி நிலையை எடுத்துக் காட்டுவதாகக் கொள்ளமுடியும். அது போலவே ஒரு நாட்டின் பொருளாதாரம் மந்த நிலையை அடையும் போது முதலில் பாதிக்கப்படுவதும் கட்டுமானத் துறையேயாகும்.

கட்டுமானம் என்பதை ஒரு செயற்பாடாகக் குறிப்பிடுகின்ற போதிலும், உண்மையில் இது வெவ்வேறு வகையான, பொருட்கள், இயந்திர சாதனங்கள், முறைமைகள், துறைசார் அறிவு, திறமை என்பவற்றை வேண்டி நிற்கின்ற பலவகையான செயற்பாடுகளை உள்ளடக்கியுள்ளது.

கட்டுமான வகைகள்
---------------

வீடு கட்டுமானம்
கட்டுமானத்தின் தன்மை, கட்டப்படுகின்ற அமைப்பு என்பவற்றைப் பொறுத்துக் கட்டுமானம் என்பதைப் பல வகைகளாகப் பிரிக்க முடியும். அவற்றுள் முக்கியமானவை:

1. கட்டிடக் கட்டுமானம்
2. கனரகக் கட்டுமானம்
3. தொழிற்துறை கட்டுமானம்

இவற்றையும் பர்க்கவும்
---------------------

* கட்டுமான ஆவணங்கள்
* கட்டுமான ஒப்பந்தம்
பாகிஸ்தான் ஆக்கிரமிப்பு ஆசாத் காஷ்மீர் மற்றும் ஜில்ஜிட் – பால்டிஸ்தான் பகுதிகளை பச்சை நிறத்திலும்; இந்தியாவின் கட்டுப்பாட்டில் உள்ள ஜம்மு காஷ்மீர் மாநிலம், ஆரஞ்ச் நிறத்திலும்; சீனா ஆக்கிரமிப்பில் உள்ள ஜம்மு காஷ்மீர் இராச்சியத்தின் அக்சாய் சின் பகுதி
 ஐக்கிய நாடுகள் அவையின் இந்திய-பாகிஸ்தான் கட்டுப்பாட்டுக் கோடு. இதில் சியாச்சின் பனிமலை அருகில் கட்டுப்பாட்டுக் கோட்டை வரையறுக்கப்படவில்லை.
**எல்லைக் கட்டுப்பாட்டு கோடு** அல்லது **கட்டுப்பாட்டு எல்லைக் கோடு** (Line of Control) (**LoC**) என்பது 1947 இந்திய பாகிஸ்தான் போரின் முடிவில் ஐக்கிய நாடுகள் அவை, ஜம்மு காஷ்மீர் இராச்சியப் பகுதியில், இந்தியாவிற்கும், பாகிஸ்தானுக்கும் இடையே வகுத்த இராணுவப் போர் நிறுத்தக் கோடாகும். இந்தக் கட்டுப்பாட்டுக் கோட்டை 3 சூலை 1972இல் சிம்லாவில் ஏற்பட்ட சிம்லா ஒப்பந்தப் படி, இந்திய-பாகிஸ்தான் நாடுகளும் (எழுத்து அடிப்படையில் அல்லாது, வாய்மொழி ஒப்பந்தப் படி) போர் நிறுத்தக் கோட்டிற்கு ஒப்புதல் அளித்தது. மேலும் வருங்காலத்தில் இந்த கட்டுப்பாட்டு கோடு அல்லது **போர் நிறுத்த கோடு**, இரு நாடுகளுக்கும் இடையே நிரந்தர எல்லைக் கோடாக இருக்கும் எனவும் ஒத்துக் கொள்ளப்பட்டது.

வரலாறு
------

1947 இந்திய - பாகிஸ்தான் போரில் , பிரித்தானிய இந்தியாவின் முன்னாள் சுதேச சமஸ்தானங்களில் ஒன்றான ஜம்மு காஷ்மீர் இராச்சியப் பகுதிகளை இந்தியாவும்; பாகிஸ்தானும் இராணுவ நடவடிக்கைகளின் மூலம் தக்க வைத்துக் கொண்டது. ஜம்மு காஷ்மீர் இராச்சியத்தை பிரிக்கும் கட்டுப்பாட்டுக் கோட்டை, துவக்கத்தில் போர் நிறுத்த எல்லைக் கோடு என அழைக்கப்பட்டது. இந்தக் கட்டுப்பாட்டுக் கோட்டை 3 சூலை 1972இல் சிம்லாவில் ஏற்பட்ட சிம்லா ஒப்பந்தப் படி இரு நாடுகளும் (எழுத்து அடிப்படையில் அல்லாமல், வாய்மொழி ஒப்பந்தப் படி) போர் நிறுத்தக் கோட்டிற்கு இரு நாடுகளும் ஒப்புதல் அளித்தது.

காஷ்மீர் இராச்சியத்தின் இந்தியப் பகுதிக்கு ஜம்மு காஷ்மீர் என்றும்; பாகிஸ்தான் ஆக்கிரமித்த காஷ்மீர் இராச்சியத்தின் பகுதிகளுக்கு ஆசாத் காஷ்மீர் மற்றும் ஜில்ஜிட் – பால்டிஸ்தான் என்றும் பெயராயிற்று.

என்ஜெ9842 என்பது இந்தியாவின் ஜம்மு காஷ்மீர் மாநிலத்தின் லடாக் பகுதியில் அமைந்த சியாச்சின் பனிமலை உரிமை குறித்து 1984இல் இந்தியா - பாகிஸ்தான் நாடுகளுக்கிடையே உண்டான சியாச்சின் பிணக்கால் நடந்த போருக்குப் பின் வரையறுக்கப்பட்ட போர் நிறுத்தக் கோடாகும்.

இதனையும் காண்க
--------------

* உண்மையான கட்டுப்பாட்டுக் கோடு
* என்ஜெ9842
* ஜில்ஜிட்-பால்டிஸ்தான்
* சியாச்சென் பனியாறு
* அக்சாய் சின்
* ஜம்மு காஷ்மீர் இராச்சியம்
* ஜம்மு காஷ்மீர்
* ஆசாத் காஷ்மீர்

மேற்கோள்கள்
-----------

1. ↑  மங்குகிறது கட்டுப்பாட்டு எல்லைக்கோடு
2. ↑  The fight for Siachen

மேலும் படிக்க
-------------

* Ranjan Kumar Singh, Sarhad: Zero Mile, (Hindi), *Parijat Prakashan*, ISBN 81-903561-0-0

வெளி இணைப்புகள்
---------------

* கட்டுப்பாட்டு எல்லைக் கோடு மற்றும் மெய்யான கட்டுப்பாட்டு கோடு என்றால் என்ன?
மலை மீது அமைந்துள்ள தர்கா.**திருப்பரங்குன்றம் தர்கா**, திருப்பரங்குன்றம் மலையின் மீது அமைந்துள்ள இசுலாமியத் துறவியான அசரத்து சுல்தான் சிக்கந்தர் பாதுசா அவர்களின் கல்லறையாகும்.

வரலாறு
------

திருப்பரங்குன்றம் தர்காவில் உள்ள அசரத்தின் பெயர் மற்றும் மறைந்த ஆண்டைக் குறிக்கும் கல்வெட்டு.
12 ஆம் நூற்றாண்டில் ஜித்தா நகரின் ஆளுநரான சிக்கந்தர் பாதுசா, அசரத்து சையது இபுறாகீம் பாதுசாவுடன் தமிழ்நாட்டின் ஏர்வாடி நகருக்கு வந்தனர். அவர்கள் இருவரும் திருப்பாண்டியனுடன் போரிட்டு மதுரை மற்றும் அதன் ஆட்சிப்பகுதிகளைக் கைப்பற்றினாலும், பின் திருப்பாண்டியனின் மறு தாக்குதலில் திருப்பரங்குன்றம் மலை மீது மரணமடைந்தார். அவர் மரணத்திற்கு பின், பாண்டிய மன்னருக்கு கண்பார்வை பறிபோனதாகவும், அசரத்து அவர்களின் அடக்கத்தலத்தில் மன்னிப்பு பெற்று மீண்டும் கண்பார்வை பெற்றதாகவும் நம்பப்படுகிறது. மதுரை மக்பராவில் அடக்கம் செய்யப்பட்டுள்ள மூன்றாவது மதுரை அசரத்தான சையது அப்துல் சலாம் அவர்கள், அசரத்து சுல்தான் சிக்கந்தர் பாதுசாவினைக் குறித்து புகழ் பாக்கள் இயற்றியுள்ளார்.

கந்தூரி விழா
------------

ஒவ்வொரு ஹிஜிரி ஆண்டும் ரஜப்பு மாதம் 17 ஆம் இரவில் கந்தூரி (உரூசு) விழா நடைபெறுகிறது. இந்நாளில் அதிக அளவில் மக்கள் மலை மேல் இருக்கும் தர்காவிற்கு வருகை தருகின்றனர்.

தர்காவிலிருந்து நகரின் பார்வை
-----------------------------

திருப்பரங்குன்றம் தர்காவிலிருந்து நகரின் பார்வை, சூன் 2011.

மேலும் பார்க்க
--------------

* திருப்பரங்குன்றம்
* ஏர்வாடி
* மதுரை மக்பரா
* கோரிப்பாளையம் தர்கா

உசாத்துணைகள்
------------

1. ↑
2. ↑
3.  பரணிடப்பட்டது 2019-04-20 at the வந்தவழி இயந்திரம்
நெப்போலியப் போர்களின் போது பிரெஞ்சுத் துறைமுகம் தூலானை ரோந்து செய்யும் பிரித்தானியக் கடற்படை
**அடைப்பு** (*Blockade*) என்பது போரில் ஒரு தரப்பு எதிர் தரப்பின் குறிப்பிட்ட பகுதிக்கு உணவு, தளவாடங்கள், தகவல்கள் ஆகியவை செல்வதை மொத்தமாக துண்டிக்க மேற்கொள்ளும் முயற்சியினைக் குறிக்கிறது. இது பகுதி அல்லது நாடளவில் நிகழும் முற்றுகையாகும். மிகப் பெரும்பாலும் அடைப்புகள் கடற்பகுதிகளில் தான் நடை பெறுகின்றன. உலக வர்த்தகத்தின் பெரும்பகுதி கடல்வழியாக நடைபெறுவதால், ஒரு அடைப்பு வெற்றிபெற கடல்வழிகளைத் துண்டிப்பது இன்றியமையாததாகிறது. கடல்வழி அடைப்பில், எதிரி நாட்டுத் துறைமுகங்களின் வாயில்களில் பொர்க்கப்பல்கள் ரோந்து செய்து, கப்பல்கள் எவையும் செல்லவிடாமல் தடுப்பது ஒரு பரவலான உத்தி. கடற்கரையில்லாத நாடுகளுக்கு நிலவழியே அனைத்து தொடர்புகளைத் துண்டிப்பதும் அடைப்பே. 20ம் நூற்றாண்டில் வான்படைகளின் வளர்ச்சிக்குப் பிறகு அடைப்பின் ஒரு பகுதியாக வான்வழிப் போக்குவரத்தும் துண்டிக்கப்படுகிறது.

மேற்கோள்கள்
-----------

1. ↑  "Opening Borders: Armenia's Economic Risks". *www.evnreport.com* (ஆங்கிலம்). 9 March 2021. 2021-05-12 அன்று பார்க்கப்பட்டது.
2. ↑  Sahakyan, Armen (2014-02-20). "Economic Blockades and International Law: The Case of Armenia". *The Armenian Weekly* (ஆங்கிலம்). 2021-05-12 அன்று பார்க்கப்பட்டது.
3. ↑  Richard Harding (2002). *Seapower and Naval Warfare, 1650–1830*. Routledge.. பார்த்த நாள்: 7 February 2013.
**என். என். பிள்ளை** (*N. N. Pillai*, 1918–1995) இந்தியாவின் கேரளம் மாநிலத்தைச் சார்ந்தவர். இவர் ஒரு நாடக ஆசிரியர், நடிகர், நாடக இயக்குனர் மற்றும் சொற்பொழிவாளர் ஆவார். இவர் 30 நாடகங்களையும் 40 ஓரங்க நாடங்களையும் நடத்தியுள்ளார். இவர் கேரளாவின் கோட்டயம் மாவட்டத்தின் வைக்கம் ஊரில் பிறந்தவர். கோட்டையம் சி.எம்.எஸ் கல்லூரியில் படித்து தேர்ச்சியடையாததால் வேலைக்காக மலேசியா நாட்டிற்குச் சென்று அங்கு சுபாஷ் சந்திர போஸின் இந்திய தேசிய ரானுவத்தில் சேர்ந்தார். பின்னர் 1945 ஆம் ஆண்டு இந்தியாவிற்குத் திரும்பினார். இவரது நாடகங்கள் கேரளா, இந்தியா மற்றும் வெளிநாடுகளிலும் நடத்தப்பட்டது. மேலும் இவர் மாநில மற்றும் தேசிய விருதுகளைப் பெற்றுள்ளார். இவரது பெற்றோர் உள்ளிலாக்கிரு பறம்பில் நாராயண பிள்ளை, வைக்கம் தெக்கத்தில் பாருக்குட்டி அம்மா ஆவர். இவருக்கு பிறந்தவர்கள் விஜயராகவன், சுலோச்சனா மற்றும் ரேணுகா ஆவோர்.

வெளி இணைப்புகள்
---------------

* இணையத்தளம் பரணிடப்பட்டது 2012-02-25 at the வந்தவழி இயந்திரம்
* N N Pillai at MSI
* ஐ.எம்.டி.பி இணையத்தளத்தில் N. N. Pillai

மேற்கோள்கள்
-----------

1. ↑  "N N Pillai's Plays Published". oneindia.com. 2009-02-09 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "காப்பகப்படுத்தப்பட்ட நகல்". 2011-07-08 அன்று மூலம் பரணிடப்பட்டது. 2013-12-28 அன்று பார்க்கப்பட்டது.
**என். எம். சோசி** (*N. M. Joshi*, **என். எம். ஜோஷி**, 1875 - மே 30, 1955) என்று சுருக்கமாக அழைக்கப் பெறும் **நாராயண மல்கர் சோசி** (*Narayan Malhar Joshi*) ஒரு தொழிற்சங்கவாதியாக விளங்கியவர். தொழிலாளர்களின் உரிமைகளுக்காகவும் நலன்களுக்காகவும் பாடுபட்டவர். தொழிலாளர்களுக்காக மருந்தகங்களும் தொழிற்பயிற்சிப் பள்ளிகளும் கூட்டுறவுக் கழகங்களும் உருவாக வழி வகைகளைச் செய்தார்.

பிறப்பும் கல்வியும்
-------------------

மகாராட்டிர மாநிலம் கொலாபா மாவட்டத்தில் பிறந்தார். புனேயில் நியூ இங்கிலீஷ் பள்ளியிலும் மும்பையில் டெக்கான் கல்லூரியிலும் பயின்றார்.

தொழிற்சங்கப் பணிகளும் பதவிகளும்
-------------------------------

1909-ஆம் ஆண்டில் இந்திய ஊழியர்கள் கழகத்தில் சேர்ந்தார், அந்நிறுவனத்தில் 1940 வரை பணி புரிந்தார். 1911 இல் சமூகத் தொண்டு லீகு என்னும் ஒரு தொண்டு அமைப்பை நிறுவினார். அனைத்திந்திய தொழிற்சங்கப் பேராயத்தின் (ஏ ஐ டி யூ சி )பொதுச் செயலாளாராக 1925 முதல் 1929 வரையிலும் மீண்டும் 1940 முதல் 1948 வரையிலும் பதவி வகித்தார். 1921 ஆம் ஆண்டில் சோசி நடுவண் சட்ட மன்றத்திற்கு உறுப்பினராக அமர்த்தப்பட்டார். 1922இல் பன்னாட்டுத் தொழிலாளர் அமைப்பில் ( ஐ எல் ஓ) நிருவாகக் குழுவில் துணை உறுப்பினராகவும் 1934 இல் உறுப்பினராகவும் இருந்தார். 1931 இல் சோசி ஏ. ஐ. டி. யூ. சி என்னும் அமைப்பிலிருந்து விலகி அனைத்திந்திய தொழிற் சங்கக் கூட்டமைப்பில் சேர்ந்தார். வட்ட மேசை மாநாட்டில் 1930 ஆம் ஆண்டிலும் 1932 ஆம் ஆண்டிலும் கலந்து கொண்டார். 1947 இல் நடுவண் அரசு ஊதியக் குழுவில் உறுப்பினராக அமர்த்தப்பட்டார்.

மறைவு
-----

1955 ஆம் ஆண்டு மே மாதம் 30 ஆம் பக்கலில் மும்பையில் மாரடைப்பால் காலமானார். அவர் நினைவைப் போற்றும் வண்ணம் மும்பை நகரின் ஒரு பகுதிக்கு 'எம்.என் சோசி மார்க்' என்று பெயர் சூட்டப் பட்டுள்ளது.

உசாத்துணை
---------

* பரணிடப்பட்டது 2013-09-04 at Archive.today
* பரணிடப்பட்டது 2014-02-02 at the வந்தவழி இயந்திரம்
**நார்மன் கிளிஃபோர்ட் லூயிஸ் ஓ நீல்** OAM (Norman Clifford Louis O'Neill 19 பிப்ரவரி 1937 - 3 மார்ச் 2008) நியூ சவுத் வேல்ஸ் மற்றும் ஆஸ்திரேலியாவுக்காக விளையாடிய ஒரு முன்னாள் துடுப்பாட்ட வீரர் ஆவார். 1958 இன் பிற்பகுதியில் 21 வயதில் தேர்வுத் துடுப்பாட்டப்போட்டியில் விளையாடுவதற்கு முன்பு, ஒரு வலது கை மட்டையாளரான , ஓ'நீல் 18 வயதில் தனது மாநில அணிக்காக விளையாடினார். தனது தொழில் வாழ்க்கையின் ஆரம்பத்தில், ஓ'நீல் ஆஸ்திரேலிய அணியின் முன்னணி மட்டையாளர்களில் ஒருவராக இருந்தார். 42 தேர்வுத் துடுப்பாட்டப் போட்டிகளில் விளையாடி 2,779 ஓட்டங்களை எடுத்துள்ள இவரின் அதிகபட்ச ஓட்டம் 181 ஆகும்.இவர் 3 தேர்வுத் துடுப்பாட்ட நூறுகளை அடித்துள்ளார். மேலும் இவர் பந்துவீச்சில் 17 இழப்புகளையும் எடுத்துள்ளார். 1959-60 ஆம் ஆண்டு இந்திய துணைக் கண்டத்தின் சுற்றுப்பயணத்தில் அதிக ஒட்டங்கள் எடுத்த வீரர்கள் வரிசையில் இவர் முதலிடம் பிடித்தார். 1960 ஆம் ஆண்டில் இவர் மேற்கிந்தியத் தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் 181 ஓட்டங்கள் எடுத்தார். அந்தத் தொடரில் இவரின் மட்டையாட்ட சராசரி 58.25 ஆக இருந்தது. இந்தத் தொடரின் மூலம் இவர் பரவலாக அறியப்பட்டார்.இவர் 188 முதல் தரத் துடுப்பாட்டப் போட்டிகளில் விளையாடி 13,859 ஓட்டங்களை எடுத்தார். இதில் அதிகபட்சமாக 284 ஓட்டங்களை எடுத்தார். பின் பந்துவீச்சில் 99 இழப்புகளை எடுத்தார்.இவர் தேர்வுத் துடுப்பாட்டம் மற்றும் ஒருநாள் போட்டிகளில் விளையாடினார்.

ஆரம்ப ஆண்டுகளில்
----------------

ஒரு கட்டிடக் கலைஞரின் மகனான, ஓ'நீல் நியூ சவுத் வேல்ஸின் கார்ல்டனில் பிறந்தார்.அவரது தாய்மாமன் ரான் காம்பியன் சிட்னி கிரேடு கிரிக்கெட்டில் உள்ள க்ளெப் சங்கத்தில் விளையாடினார். ஓ'நீல் தனது மாமாவுடன் ஏழு வயதிலிருந்து துடுப்பாட்டம் விளையாடச் சென்றார், ஒவ்வொரு அமர்வின் முடிவிலும் மட்டையாட்டத்திற்கான பயிற்சி அவருக்கு வழங்கப்பட்டது. பெக்ஸ்லி ஆரம்ப பள்ளியில், துடுப்பாட்டம் இல்லாததால் இவருக்கு துடுப்பாட்டம் விளையாட வாய்ப்பு இல்லாமல் போனது. கோகரா இடைநிலை உயர்நிலைப் பள்ளிக்குச் சென்று, ஓ'நீல் ஒரு ஆசிரியரின் அனுமதி இன்றி துடுப்பாட்டம் விளையாடினார். அந்த ஆசிரியர் இவரை தடகளத்தினை தேர்வு செய்யுமாறு கூறினார். 

அவரது மாமாவின் வழிகாட்டுதலின் கீழ், ஓ'நீல் சிட்னி கிரேடு போட்டியில் செயின்ட் ஜார்ஜ் துடுப்பாட்ட சங்கத்தில் சேர்ந்தார். சில காலத்திற்குப் பிறகு 16ஆம் வயதில் முதல் லெவன் அணியில் விளையாடினார். அவரது திறனை உணர்ந்த கிளப்பின் தேர்வாளர்கள், படிவத்தைப் பொருட்படுத்தாமல், அவர் முழு ஆண்டிலும் விளையாடுவார் என்று அவருக்குத் தெரிவித்தனர்.இவர் 7 ஆட்டப் பகுதிகளில் 108 ஓட்டங்கள் எடுத்தார். அடுத்த ஆண்டில் 15 போட்டியில் 12 முரை இவர் எல். பி. டபிள்யூ முறையில் ஆட்டமிழந்தார்.

தேர்வுத் துடுப்பாட்டம்
----------------------

மேற்கு ஆஸ்திரேலியா ஒருங்கிணைந்த லெவன் அணியில் 1958–59 ஆண்டின் தொடக்கத்தில் பெர்த்தில் சுற்றுப்பயணம் மேற்கொண்ட இங்கிலாந்துத் துடுப்பாட்ட அணிக்கு எதிரான போட்டியில் இவர் தேர்ந்தெடுக்கப்பட்டார்.   போட்டிக்கு முன்பு, ஓ'நீல் ஊடகங்களால் விமர்சிக்கப்பட்டார். அந்தப் போட்டியில் இவர் 67 ஓட்டங்களை விட்டுக் கொடுத்து2 இழப்புகளைக் கைப்பற்றினார்.

சான்றுகள்
---------

1. ↑  "Wisden 1962:Norm O'Neill". Wisden. 1962. 5 June 2007 அன்று பார்க்கப்பட்டது.
2. ↑  "Player Oracle NCL O'Neill". CricketArchive. 14 May 2009 அன்று பார்க்கப்பட்டது.
3. ↑  Haigh, p. 118.
**1992 தாமிரபரணி ஆற்று வெள்ளம்** என்பது 1992 ஆம் ஆண்டு நவம்பர் 13 அன்று தாமிரபரணி ஆற்றில் ஏற்பட்ட பெருவெள்ளத்தைக் குறிக்கிறது. இந்த வெள்ளத்தின் காரணமாக விக்கிரமசிங்கபுரத்தில் 17 பேர் உயிரிழந்தனர்.

வெள்ளத்திற்கான காரணங்கள்
------------------------

பாபநாசம் அணைப் பகுதியில் 310 மிமீ மழை பெய்தது. சேர்வலார் அணைப் பகுதியில் 210 மிமீ மழை பதிவாகியது. இதன் காரணமாக பாபநாசம் மற்றும் சேர்வலார் அணை ஆகிய இரண்டு பெரிய அணைகள் நிரம்பின. பாபநாசம் கீழ் அணைப் பகுதியில் 190 மிமீ மழை பதிவாகியது. மேற்குத் தொடர்ச்சி மலையின் அடிவாரத்தில் பாபநாசம், அம்பாசமுத்திரம், விக்கிரமசிங்கபுரம் போன்ற ஊர்கள் அமைந்துள்ளன. அம்பாசமுத்திரம், விக்கிரமசிங்கபுரம் பகுதியில் 321 மிமீ மழை ஒரே நாளில் பதிவாகியது. மணிமுத்தாறு அணைப் பகுதியில் 260.8 மிமீ மழை பதிவாகியது. திருநெல்வேலியில் சூறாவளியின் காரணமாக எட்டு மணி நேரம் தொடர் மழை பெய்தது.

### நீர் வெளியேற்றம்

அணைகள் நிரம்பியதன் காரணமாக அதிகாரிகள் நவம்பர் 13 அன்று இரவு பாபநாசம் மற்றும் சேர்வலார் அணை மதகுகளைத் திறந்தனர். இரண்டு பெரிய அணைகளில் இருந்து வெளியேற்றப்பட்ட நீர் முண்டந்துறை ஆற்றுப் பாலத்தை சில நிமிடங்களில் அடைந்தது. பாபநாசம் அணையில் நீர் வெளியேற்றப்பட்டதைத் தொடர்ந்து 60 நிமிடத்திற்குள் மணிமுத்தாறு அணையில் இருந்து விநாடிக்கு 60 ஆயிரம் கன அடி நீர் வெளியேற்றப்பட்டது.
தாமிரபரணி ஆற்றில் அந்த நாளில் மூன்று அணைகளில் இருந்து விநாடிக்கு 2,04,273.8 கன அடி நீர் வெளியேற்றப்பட்டது.

பாதிப்புகள்
-----------

* ஆற்றின் கரையோரத்தில் அமைந்திருக்கும் விக்கிரமசிங்கபுரம் திருவள்ளுவர் நகரில், தமது வீடுகளில் உறங்கிக் கொண்டிருந்தவர்களில் 17 பேர் வீடுகளுக்கு புகுந்த வெள்ளநீரில் சிக்கி உயிரிழந்தனர். நவம்பர் 14 அன்று அதிகாலையில் இந்த நிகழ்வு நடந்தது.
* சேர்வலார் ஆற்றின் குறுக்கே செல்லும் பழங்காலத்துப் பாலம், வெள்ளத்தில் அடித்துச் செல்லப்பட்டது.
* ஆற்றில் ஏற்பட்ட வெள்ளப்பெருக்கினால் திருநெல்வேலி சந்திப்பு, திருநெல்வேலி ஆட்சியர் அலுவலகம் மற்றும் திருநெல்வேலி பேருந்து நிலையத்திற்குள் வெள்ளநீர் நுழைந்தது. பேருந்து நிலையத்தில் நிறுத்தி வைக்கப்பட்டிருந்த 10 பேருந்துகள் நீரில் மூழ்கின. 48 மணி நேரங்கள் கழித்து வெள்ளநீர் வடியத் தொடங்கியது.

மேற்கோள்கள்
-----------

1. 1 2  "Tirunelveli in 1992: 2 lakh cusecs released into Thamirabharani". தி இந்து. 9 திசம்பர் 2015. 9 திசம்பர் 2015 அன்று பார்க்கப்பட்டது.
2. ↑  "1992ல் ஏற்பட்ட வெள்ளப்பாதிப்பு மீண்டும் ஏற்படுமா? தாமிரபரணியில் கூடுதல் நீர் திறப்பினால் அபாயம்". தினமலர். 10 திசம்பர் 2015. 12 திசம்பர் 2015 அன்று பார்க்கப்பட்டது.
3. ↑  "1992-ல் நெல்லை, தூத்துக்குடி, குமரியை நிலைகுலைத்த﻿ பெருவெள்ள பாதிப்பில் பாடம் கற்றிருக்கிறோமா?". தி இந்து. 15 திசம்பர் 2015 அன்று பார்க்கப்பட்டது.
முனைவர் **சுனிதா கிருட்டிணன்** (*Sunitha Krishnan*, பிறப்பு: 1972) ஒர் இந்திய சமூக செயற்பாட்டாளர். இவர் பாலியல் வன்முறைக்கும் அடிமைத்தனத்துக்கும் உட்பட்ட சிறுவர்களை, பெண்களை காப்பாற்றி அவர்களுக்கு புனர்வாழ்வு வழங்கும் பிராஜ்வாலா என்ற அமைப்பின் இணைய அமைப்பாளர், முதன்மைச் செயற்பாட்டாளர். இந்த அமைப்பு 5000 வரையான எயிட்சு நோயால் பாதிக்கப்பட்ட சிறுவர்களுக்கு கல்வி உதவிகளையும் வழங்குகிறது. இவர் இந்திய ரெட் பேச்சுக்கள் நிகழ்வில் வழங்கிய உரை மிகுந்த வரவேற்பைப் பெற்றது.

கொலை முயற்சி மற்றும் மிரட்டல்கள்
--------------------------------

இவர் பாலியல் வன்முறைக்கு உட்படுத்தப்பட்ட பல பெண்கள் மற்றும் சிறுவர்களின் புனர்வாழ்வு வழிவகுத்ததால் இவர் மீது 14 முறை  கொலை வெறி தாக்குதல்கள் மற்றும் மிரட்டல்கள் இடம்பெற்றுள்ளன. இவர் ஒரு முறை ஆட்டோ ரிக்சாவில் செல்லும் பொது ஒரு சுமோ வாகனம் ஆட்டோவின் மீது மோதி கொலை முயற்சி நடைபெற்றது. அந்தத் தாக்குதலில் படுகாயத்துடன் உயிர் தப்பியதாக அவர் கூறி இருக்கிறார்.

சுனிதாவின் கூற்றுக்கள்
----------------------

* "இந்த சிக்கலுக்கு நீங்கள் எவ்வாறு தீர்வுகளைத் தர முடியாது என்று நூறு காரணங்களைக் கூறாதீர்கள், இந்த சிக்கலை தீர்க்க உதவும் உங்களுக்குத் தெரிந்த ஒரு வழிக்கு உங்கள் ஆற்றலைப் பயன்படுத்துவீர்களாக." - "Don't tell me hundred ways how you cannot respond to this problem, can you apply your mind for that one way that you can respond to that problem."

மேற்கோள்கள்
-----------

1. ↑  "She battles on". The Deccan Herald.
2. ↑  "India's Sex Industry: She saves the innocent and pursues the guilty". Reader’s Digest Asia. 2016-08-22 அன்று மூலம் பரணிடப்பட்டது. 2010-09-14 அன்று பார்க்கப்பட்டது.

வெளி இணைப்புகள்
---------------

* Prajwala home page
* Sunitha's TED-India 2009 Talk - Video பரணிடப்பட்டது 2011-05-09 at the வந்தவழி இயந்திரம்
**சுந்தா சுந்தரலிங்கம்** (**வீரசிங்கம் சுந்தரலிங்கம்**, நவம்பர் 5, 1930 – அக்டோபர் 29, 2001) இலங்கை வானொலியின் மூத்த அறிவிப்பாளரும், வானொலி நாடக நடிகரும் ஆவார். பின்னர் பிபிசி தமிழோசை நிகழ்ச்சியில் செய்தி அறிவிப்பாளராகப் பணியாற்றியவர். சந்திரனில் இறங்கிய அப்பல்லோ விண்வெளி யாத்திரை பற்றிய நேர்முகவர்ணனை செய்தவர் என்பதினால் 'அப்பலோ' சுந்தா என்று அழைக்கப்பட்டவர். ஒளிப்படக் கலையிலும் தேர்ச்சி மிக்கவர்.

வாழ்க்கைக் குறிப்பு
-------------------

சுந்தரலிங்கம் யாழ்ப்பாணம் தென்மராட்சியில் சாவகச்சேரியில் கோவில் குடியிருப்பு என்ற சிற்றூரில் பிறந்தார். ஆரம்பக் கல்வியை சாவகச்சேரி டிறிபேக் கல்லூரியிலும், உயர் கல்வியை யாழ்ப்பாணம் மத்திய கல்லூரியிலும் கற்றார். 1951 ஏப்ரலில் கொழும்பு நகரில் இலங்கை கணக்காய்வாளர் திணைக்களத்தில் எழுத்தராகப் பணியாற்றத் தொடங்கினார். இவர் பின்னர் இலங்கை வானொலி அறிவிப்பாளராகவும், இலங்கை நாடாளுமன்றத்தில் சமகால மொழிபெயர்ப்பாளராகவும் பணியாற்றியவர். புலம்பெயர்ந்து, அமெரிக்காவிலும், இந்தியாவிலும், அவுஸ்திரேலியாவிலும் வாழ்ந்தவர்.

வானொலியில்
----------

இலங்கை வானொலியில் வீ. சுந்தரலிங்கம் என்ற பெயரில் செய்திகள், நேர்முக வர்ணனை என்பனவற்றோடு பஞ்சபாணம், விவேகச்சக்கரம் முதலான போட்டி நிகழ்ச்சிகளையும் தயாரித்து வழங்கியிருக்கிறார். பிபிசியின் தமிழோசை நிகழ்ச்சியில் *சுந்தா சுந்தரலிங்கம்* என்ற பெயரில் அறிவிப்பாளராக இருந்தவர்.

நாடக நடிகர்
-----------

எழுதிய நூல்
-----------

படைப்பு இலக்கியத் துறையில் இவர் தீவிரமாக ஈடுபடாத போதிலும் தனது வானொலி அனுபவங்களை 1999 இல் *மன ஓசை* என்னும் பெயரில் எழுதி வெளியிட்டிருக்கிறார்.

இறுதி நாட்கள்
-------------

தனது இறுதிக் காலங்களில் சக்கர நாற்காலியில் அமர்ந்தவாறே வானலைகளில் தமது குரலைப் பதிவு செய்தவர். இவரது மனைவி பராசக்தி சுந்தரலிங்கம் ஒரு இலக்கிய விமரிசகர்.

மேற்கோள்கள்
-----------

1. 1 2 3  அப்பல்லோ ‘சுந்தா’ சுந்தரலிங்கம் நினைவுகள், லெ. முருகபூபதி
2. 1 2 3  "வணக்கம் கூறி விடை பெறுவது சுந்தா சுந்தரலிங்கம்". 2016-10-13 அன்று மூலம் பரணிடப்பட்டது. 2017-04-03 அன்று பார்க்கப்பட்டது.
3. ↑  ‘மனஓசையில்’ மனந்திறந்து பேசியிருக்கும் வானொலி ஊடகவியலாளர், லெ. முருகபூபதி, தினக்குரல், அக்டோபர் 29, 2020

வெளி இணைப்புகள்
---------------

* மன ஓசை - ரேடியோ சிலோன் சுந்தா
* யூடியூபில் சுந்தா சுந்தரலிங்கம், தமிழோசை ஷங்கருக்கு அளித்த செவ்வி
**சுந்தோ** (*Chhundo*)(குஜராத்தி: છૂંદો, இந்தி: छुन्दो) என்பது ஒரு வகையான இந்திய ஊறுகாய் தயாரிப்பு ஆகும். இது துருவிய பச்சை மாங்காயுடன் சேர்க்கப்பட்ட மசாலாக் கலவையாகும். இது இந்தியத் துணைக் கண்டத்தின் உணவு வகைகளில் ரோட்டி, கறி ஆகியவற்றைக் கொண்டுள்ளது. இது பல்வேறு பழங்கள் மற்றும் காய்கறிகளுடன் தயாரிக்கக்கூடிய ஒரு பொதுவானதாகும். சுந்தோ குறிப்பாக கத்தியவாடி உணவாகும்; ஆனால் குசராத்து முழுவதும் உண்ணப்படுகிறது.

மாம்பழம் பருவகால பழம் என்பதால் இந்தியாவில் கோடைக் காலத்தில் (ஏப்ரல் -ஜூலை) மட்டுமே அதிகமாகக் கிடைப்பதால், பெரும்பாலான மாங்காய் ஊறுகாய்கள் இந்த நேரத்தில் எண்ணெய் அல்லது சர்க்கரை அடிப்படையாகக் கொண்டு தயாரிக்கப்பட்டு பின்னர் பெரிய கண்ணாடி கொள்கலன்களில் பாதுகாக்கப்படுகின்றன. இதனால் சுந்தோ மற்றும் பிற ஊறுகாய்கள் ஆண்டு முழுவதும் பயன்பாட்டிற்குக் கிடைக்கின்றன.

சொற்பிறப்பியல்
--------------

சுந்தோ என்பதற்குக் குசராத்தி மொழியில் *நசுக்கப்பட்டது* என்று பொருள். இதன் தோற்றத்தின் ஆதாரங்கள் தெரியவில்லை என்றாலும், மற்ற பிரபலமான இந்திய ஊறுகாய்களுடன், சுந்தோவும் முரப்போவும் இரண்டு வகையான மாம்பழ சுவைகள் கொண்ட குசராத்தி உணவுகளில் தினமும் உட்கொள்ளப்படுகின்றன.

வரலாறு
------

சுந்தோ குசராத்தின் கத்தியவர் பகுதியில் தோன்றியதாக நம்பப்படுகிறது.[]

தயாரிப்பு
---------

 ஊறுகாய் தயாரிப்பில் பயன்படுத்தப்படும் பொருட்களுடன் சுந்தோ
முன்னர் குறிப்பிட்டபடி, சுந்தோவின் மிகவும் பிரபலமான வகை அரைத்த மாம்பழங்களுடன் தயாரிக்கப்படுகிறது. அன்னாசி சுந்தோ பழங்கள் கொண்டு தயாரிக்கப்படும் மற்ற ஊறுகாயாகும்.

ஊட்டச்சத்து
-----------

ஒரு நேரச் சேவை 20 கிராம்கள் (0.71 oz) சுந்தோவில் 61 கலோரிகள், 0 கொழுப்பு அல்லது கொல்ஸ்டிரால், 124 மில்லிகிராம்கள் (1.91 gr) சோடியம் மற்றும் 15 கிராம்கள் (0.53 oz) கார்போவைதரேட்டு அடங்கியுள்ளது. இது சர்க்கரை பாகில் தயாரிக்கப்பட்டுப் பாதுகாக்கப்படுவதால், இதன் முக்கிய ஆற்றல் கூறு சர்க்கரை ஆகும். இதில் உயிர்ச்சத்து சி மற்றும் ஏ அடங்கியுள்ளது.

இதையும் பார்க்கவும்
-------------------

* தென்னாசிய ஊறுகாய்
* மாங்காய் ஊறுகாய்

மேற்கோள்கள்
-----------

1. ↑  Ahmedabad City, Ahmedabad History, Ahmedabad Attractions, Ahmedabad Accommodation பரணிடப்பட்டது ஆகத்து 17, 2011 at the வந்தவழி இயந்திரம்
2. ↑  "Hemant'S Cookery Corner". 2012-04-14 அன்று மூலம் பரணிடப்பட்டது. 2011-12-17 அன்று பார்க்கப்பட்டது.
3. ↑  "છૂંદવું" in Gujarati To English Dictionary | Online Dictionary | Free Dictionary - Gujaratilexicon
4. ↑  Pickle recipes : SBS Food
5. ↑  "Calories in Durbar - Chhundo | Nutrition and Health Facts". 2014-04-13 அன்று மூலம் பரணிடப்பட்டது. 2011-12-17 அன்று பார்க்கப்பட்டது.
கிழக்கு பெர்லினில் சூரியக் குளியல்
**நிர்வாணம்** (*Nudity*) என்பது ஒரு மனிதன் ஆடையற்ற நிலையில் இருப்பதை குறிக்கும். ஆடையணிவது என்பது மனித இனத்திற்கே உரித்தான ஒரு தனிப்பண்பாகும். ஆடைகளின் அளவானது சூழ்நிலையையும் சமூக மதிப்பீடுகளையும் சார்ந்தது ஆகும். சில நேரங்களில் மிகக் குறைந்த அளவு உடையே (பாலுறுப்புகளை மறைப்பதற்கு) போதுமென்றும் ஏற்றுக் கொள்ளப்படுகிறது.

வரலாறு
------

வரலாற்றின் தொன்ம காலத்தில் வெப்ப இடங்களில் வாழ்ந்த மனிதர் உடையணியவில்லை. அண்மைக்காலம் வரை அந்தமான் தீவுகள், ஆப்பிரிக்கா, தென் அமெரிக்கா, ஆஸ்திரேலியா போன்ற இடங்களில் வசித்த பல பழங்குடிச் சமூகங்கள் உடையணியவில்லை. இன்னும் இப்படி சில சமூகங்கள் உண்டு. குளிர் பிரதேச மக்கள் தோல் இலை போன்றவற்றால் உடலைப் பாதுகாத்திருக்கலாம்.

தற்கால மனிதர் பெரும்பாலும் காலைநிலை, அழகு, பயன்பாடு, ஒழுக்கம் கருதி உடை அணிவது வழக்கம். எனினும் அன்றாட வாழ்வில் நீராடும் பொழுது, சிலர் படுக்கும் பொழுது நிர்வாணமாக இருப்பார்கள். கடற்கரை, இரவு கோளிக்கை விடுதிகள் போன்ற நிர்வாணம் அனுமதிக்கப்படும் இடங்களும் உண்டு.

பொதுவிடத்தில் நிர்வாணம்
-----------------------

நிர்வாணம் தொடர்பான சமூகத்தின் அணுகுமுறை பண்பாடு, காலம், இடம், சூழல் ஆகியவற்றைப் பொறுத்து வேறுபடுகின்றன. தற்காலத்தில் உடையணிவதே, குறிப்பாக பாலியல் உறுப்புகளை மறைத்து உடையணிவதே அனேக சமூகங்களில் ஏற்றுக்கொள்ளப்படுகிறது. இதற்கு விதிவிலக்கான பல சமூகங்களும் உண்டு. தென் அமெரிக்காவில், ஆப்பிரிக்காவில் உள்ள சில பழங்குடிவாசிகள் நிர்வாண நிலை அவர்களின் இயல்பான நிலையாக இருக்கிறது. ஜெர்மன், இத்தாலி, ஸ்பெயின், பிரான்ஸ் போன்ற நாடுகளில் நிர்வாணத்தை அனுமதிக்கும் பல இடங்கள் உண்டு.

பண்டைய வரலாற்றில் நிர்வாணம்* வெள்ளை சாந்து மீது வரையப்பட்ட காட்சிகள், ஐந்தாவது வம்சம் (கிமு 2500–2300), அபுசிர், எகிப்துவெள்ளை சாந்து மீது வரையப்பட்ட காட்சிகள், ஐந்தாவது வம்சம் (கிமு 2500–2300), அபுசிர், எகிப்து
* மீனவன், கிரேக்கம் கிமு 1600–1500மீனவன், கிரேக்கம் கிமு 1600–1500
* மூன்று இளம் பெண்கள் குளிக்கிறார்கள். அட்டிகா, கிமு 440–433.மூன்று இளம் பெண்கள் குளிக்கிறார்கள். அட்டிகா, கிமு 440–433.

மேற்கோள்கள்
-----------

வெளி இணைப்புகள்
---------------

|  |  |
| --- | --- |
| Search Wikimedia Commons | விக்கி ஊடக நடுவத்தில்:
 ***நிர்வாணம்*** (பகுப்பு) |

* 20th century nude in the "History of Art"
* *Nudity in Ancient to Modern* Cultures by Aileen Goodson பரணிடப்பட்டது 2010-03-06 at the வந்தவழி இயந்திரம் (This chapter excerpt is from Aileen Goodson's Therapy, Nudity & Joy)

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* France
* BnF data
* ஜெர்மனி
* Israel
* United States
* செக் குடியரசு
* போலந்து

 |
**நிர்வாணஷட்கம்** என்பது ஆதிசங்கரரால் இயற்றப்பட்ட ஆறு சுலோகங்களின் தொகுப்பாகும். இது **ஆத்மஷட்கம்** என்ற பெயராலும் அறியப்படுகிறது. ஆதிசங்கரர் துறவறம் மேற்கொண்டு குருவை தேடிக் கொண்டிருந்த பொழுது, ஆச்சாரியார் கோவிந்த பகவத்பாதரை சந்தித்தார். கோவிந்த பகவத்பாதர் ஆதிசங்கரரிடம் யாரென வினவ, அதற்கு விடையாக ஆதிசங்கரர் இந்த ஆறு பாடல்களை பாடியதாக ஒரு கருத்து நிலவுகிறது.

இப்பாடல்களில் சிவ வழிபாட்டின் பெருமையை கூறியும், வேதம், வேள்வி, மதம் ஆகியற்றை மறுத்து சிவனே ஆனந்த மயமானவன் என்றும் ஆதிசங்கரர் கூறுகிறார். ஆறு பாடல்களையும் சிதானந்த ரூப: சிவோஹம் சிவோஹம் என்ற ஒரு வரியாலேயே முடிக்கிறார்.

பாடல்கள்
--------

1.

மனோ புத்யஹங்கார சித்தா நினாஹம்,
ந ச ச்ரோத்ர ஜிஹ்வே, ந ச க்ராண நேத்ரே,
ந ச வ்யோம பூமிர், ந தேஜோ நவாயு:
சிதானந்த ரூபம்; சிவோஹம்! சிவோஹம்!
மனம் புத்தி ஆணவச் சித்தங்கள் இல்லை; இரு
கண்ணில்லை; செவி, நாக்கு நாசியும் இல்லை;
வானில்லை மண்ணில்லை; வளி ஒளியும் இல்லை;
சிதானந்த ரூபம்; சிவோஹம்! சிவோஹம்!

2.

ந ச ப்ராண சங்க்யோ, ந வை பஞ்சவாயு:
ந வாக் சப்த தாதுர், ந வா பஞ்சகோச:
ந வாக் பாணி பாதம், ந சோப ஸ்தபாயு:
சிதானந்த ரூபம்; சிவோஹம்! சிவோஹம்!

உயிர் மூச்சு மில்லை; ஐங் காற்றும் இல்லை;
எழு தாதும் இல்லை; ஐம் போர்வை இல்லை;
கை கால்கள் இல்லை; சினை வினையும் இல்லை;
சிதானந்த ரூபம்; சிவோஹம்! சிவோஹம்!

3. 

ந மே த்வேஷ ராகௌ, ந மே லோப மோஹௌ,
மதோ நைவ, மே நைவ மாத்ஸர்ய பாவ:
ந தர்மோ ந சார்த்தோ, ந காமோ ந மோக்ஷ:
சிதானந்த ரூபம்; சிவோஹம்! சிவோஹம்!

வெறுப்பில்லை விருப்பில்லை; மையல் பற்றில்லை;
சிறு கர்வம் இல்லை; அழுக்காறும் இல்லை;
அறம் பொருள் நல்லின்ப, வீடு பேறில்லை;
சிதானந்த ரூபம்; சிவோஹம்! சிவோஹம்!

4. 

ந புண்யம் ந பாபம், ந சௌக்யம் ந துக்கம்!
ந மந்த்ரோ ந தீர்த்தம், ந வேதா ந யக்ஞ:
அஹம் போஜனம் நைவ, போஜ்யம் ந போக்தா,
சிதானந்த ரூபம்; சிவோஹம்! சிவோஹம்!

வினை வேட்கை இன்பங்கள், துன்பங்கள் இல்லை;
மறை வேத தீர்த்தங்கள், வேள்விகள் இல்லை;
உணவில்லை, உணவாக்கி உண்பவரும் இல்லை!
சிதானந்த ரூபம்; சிவோஹம்! சிவோஹம்!

5. 

ந ம்ருத்யுர் ந சங்கா, ந மே ஜாதி பேத:
பிதா நைவ, மே நைவ மாதா, ந ஜன்மா
ந பந்துர் ந மித்ரம், குருர் நைவ சிஷ்யா:
சிதானந்த ரூபம்; சிவோஹம்! சிவோஹம்!

மரணங்கள் ஐயங்கள், உயர்வு தாழ்வில்லை;
தந்தை தாயில்லை; தரும் பிறப்பில்லை;
உற்றார்கள் சுற்றார்கள், குரு சீடர் இல்லை;
சிதானந்த ரூபம்; சிவோஹம்! சிவோஹம்!
6. 

அஹம் நிர்விகல்போ, நிராகார ரூபோ,
விபுத் வாச்ஸ, சர்வத்ர, சர்வேந்த்ரி யானாம்
நச சங்கடம் நைவ, முக்திர் ந மேயா
சிதானந்த ரூபம்; சிவோஹம்! சிவோஹம்!

மாற்றங்கள் இல்லை; பல தோற்றங்கள் இல்லை;
எங்கெங்கும் எல்லாமும், எதனுள்ளும் இவனே;
தளையில்லை; தடையில்லை; வீடுபேறில்லை;
சிதானந்த ரூபம்; சிவோஹம்! சிவோஹம்!

இவற்றையும் காண்க
----------------

* சைவம் வலைவாசல்

மேற்கோள்கள்
-----------

1. ↑  அஷ்டகம் என்பது எட்டு (8) என்ற எண்ணைக் குறிக்கும். ஷட்கம் என்பது ஆறு (6) என்ற எண்ணைக் குறிப்பதாகும்.
2. ↑

வெளி இணைப்புகள்
---------------

ஆதி சங்கரர் அருளிய நிர்வாணஷட்கம் தினமலர் கோயில்கள் தளம்
**பாசி எரிபொருள்** எனபது பாசிகளை அறுவடை செய்து பின் அவற்றிலிருந்து பிரித்தெடுக்கப்படும் எரிபொருளைக் குறிப்பதாகும். பாசி எரிபொருளுக்கு மூன்றாம் தலைமுறை எரிபொருள் என்று பெயரும் உண்டு. இம்முறையான எரிபொருள் தயாரிப்பு சுற்றுப்புறச்சூழலுக்குத் தீங்கு விளைக்காமல் நிலைத்த மேம்பாடுடன் தயாரிக்கப்படுகின்றது.

எரிபொருளுக்காகப் பெட்ரோலியத்தைத் தாண்டி வேறு ஊற்றுக்களை நோக்கி ஆய்வுகள் சென்று கொண்டிருக்கின்றன. அமெரிக்காவில் இதற்கான ஆய்வுகள் பல இடங்களில் நடந்து வருகின்றன. நீர்வாழ் உயிரினமான பாசிகளில் (ஆல்கே/Algae) இருந்து சுற்றுச்சூழலுக்குக் கேடு விளைவிக்காமலும், அதே சமயம் பொருளாதார ரீதியில் கட்டுபடியாகக்கூடியதுமான விலையிலும் புத்தம்புதிய உயிரி டீசலைத் தயாரித்துள்ளார்கள் வேதியியலாளர்கள்.

அண்மையில் அமெரிக்க வேதியியல் அமைப்பின் 237வது தேசியக் கூட்டத்தில் இந்த ஆய்வு வெளியிடப்பட்டுள்ளது. பாசிகளில் இருந்து உயிரி டீசல் தயாரிக்கும்போது இதுவரை உற்பத்திச் செலவு மட்டுமே தலையாய பிரச்சினையாக இருந்து வந்தது. ஆனால் தற்போதைய கண்டுபிடிப்பின்படி உற்பத்திச்செலவு 40 சதவீதமாக குறைக்கப்பட்டிருக்கிறது.

உலகெங்கிலும் உள்ள கடல்கள், ஏரிகள், ஆறுகள் இவற்றிலெல்லாம் பாசிகள் அபரிமிதமாகக் கிடைப்பதால் மூலப்பொருள் தட்டுப்பாடு இருக்காது. புதிதாகக் கண்டுபிடிக்கப்பட்டுள்ள உற்பத்திமுறையின்படி, சுற்றுச்சூழலை மாசுபடுத்தும் கழிவுநீர் வெளியாவதில்லை. இந்த புதிய முறைக்கு "solid catalyst continuously flowing fixed-bed" method என்று பெயரிட்டுள்ளார்கள். மேலும் உற்பத்திக்குக் குறைந்த இடப்பரப்பே போதுமென்பதால் தொழிற்சாலையின் அளவும் சிறியதாக இருக்கும்.

உயிரி டீசல் தயாரிப்பில் தற்போது திரவ வினையூக்கி பயன்படுத்தப்படுகின்றது. புதிய கண்டுபிடிப்பின்படி திடநிலையிலான வினையூக்கி பயன்படுத்தப்படும். திடநிலையிலான வினையூக்கிகளை மீண்டும் மீண்டும் பயன்படுத்தமுடியும் என்பதும், உயிரி டீசல் தயாரிப்பினைத் தொடர்ச்சியாகச் செய்யமுடியும் என்பதும் கூடுதல் சிறப்பு. பழைய முறையில் உயிரி டீசல் உற்பத்தி செய்யும்போது திரவ வினையூக்கிகளை அமிலத்துடன் நடுநிலையாக்கல் வினைசெய்து பிரித்தெடுக்கவேண்டி இருந்தது. இதனால் உற்பத்தியை இடையிடையே நிறுத்த வேண்டி இருந்தது.

புதிய முறை தொடர்ச்சியான உற்பத்தி முறை. ஓர் ஏக்கரில் விளைந்த சோயா பீன்களில் இருந்து தயாரிக்கப்படும் பயோ டீசலைக்காட்டிலும் 300 முதல் 400 மடங்கு அதிகமான உற்பத்தியைப் புதிய முறையில் ஈட்ட முடியும் என்கிறார் இதுபற்றிய அறிக்கையை அளித்த முதன்மை ஆய்வாளர் டாக்டர் பென் வென்.

பாசி எரிபொருளின் கூடுதல் நன்மைகள்
---------------------------------

* முதல் இரண்டு தலைமுறை மாற்று எரிபொருள் போலன்றி, பாசிகளை வளர்க்க உணவு மற்றும் பயிர்களை வளர்க்க உதவாத நிலங்களைப் பயன்படுத்திக் கொள்ளலாம்.
* பாசிகள் வளரும்போது கார்பன் டை ஆக்சைடு நுகரப்படும் என்பதால் உலக வெப்பேற்றத்திற்கான காரணங்கள் குறையும்.
* பாசி எரிபொருளின் மூலக்கூறு அமைப்புக்கள் பெட்ரோலியத்தின் எரிபொருளினை ஒத்து இருக்கும் என்பதால் இந்தப் புதிய எரிபொருளைப் பயன்படுத்த வண்டிகளில் எந்த மாற்றமும் செய்ய வேண்டியிராது.
* பெட்ரோல், டீசல், விமான எரிபொருள் என்று பலவகையான எரிபொருள்களையும் பாசிகளின் வழியே தயாரிக்க இயலும்.
**ரோபேர்ட் நோசிக்** (நவம்பர் 16, 1938 - சனவரி 23, 2002) ஒரு அமெரிக்க அரசியல் சிந்தனையாளர், மெய்யியலாளர். இவர் சுதந்திரவாத கருத்து நிலையைக் கொண்டவர். இவரது Anarchy, State, and Utopia நூல் செல்வாக்கு மிகுந்த யோன் ரோவல்சு அவர்களின் A Theory of Justice என்ற நூலுக்கு விமர்சனமாக அமைந்தது.

மக்களின் தெரிவு
---------------

நோசிக் சமூகத்தில் தனிமனிதர்களினது உரிமைகளுக்கும் தெரிவுகளுக்கும் முக்கியத்துவம் தருகிறார். எடுத்துக்காட்டுக்கு அவர் ஒரு சிந்தனை பரிசோதனையை முன்வைக்கிறார். ஒரு புகழ்பெற்ற கூடைப்பந்தாட்ட வீரரைப் பாக்க மக்கள் விரும்புகிறார்கள். அந்த வீரர் அவரது அணியுடன் ஒர் ஒப்பந்தம் செய்கிறார். அதாவது பார்க்க வருபவர்கள் நுழைவுச்சீட்டுக் கட்டணத்தோடு அவருக்கு 25 சதம் கூட வழங்கவேண்டும் என்று. அவ்வாறே ஒரு ஆண்டு முழுவதும் மக்கள் அந்த விளையாட்டு வீரருக்காக 25 சதம் பிறம்பாக இடுகின்றார்கள். அந்த ஆண்டில் 1 மில்லியன் மக்கள் ஆட்டங்களை பாத்தனர் என்று வைத்துக் கொண்டால், அந்த வீரருக்கு $250 000 கிடைக்கிறது. இந்த விளையாட்டு வீரர் சராசரி வருமானத்தை விட, அல்லது எல்லோருடைய வருமானத்தையும் விட பல மடங்கு வருமானத்தைப் பெறுகிறார். இவருக்கு இந்த வருமானம் நியாமனதா, சொந்தமானதா?

அந்த வீரருக்கு 25 சதம் கொடுத்த ஒவ்வொரு நபரும் தனது முழுமையான விருப்பின் பேரிலேயே கொடுத்தார்கள். எனவே அந்த சொத்தை வரி மூலமாகவோ, அல்லது நேரடியாகவோ மீள் விநியோகம் செய்வது அந்த வீரரின் உரிமைகளை வன்முறையாக மறுத்தே முடியும் என்பது நோசிக்கின் கூற்று ஆகும்.

நோசிக் கூற்றுக்கள்
------------------

* "எல்லோரிடம் இருந்தும் அவர்களின் தெரிவுகளுக்கு அமைய, எல்லோருக்கும் அவர்கள் தெரியப்படுவதற்கு அமைய" - ("From each as they chose, to each as they are chosen")
* "liberty disrupts patterns"

மேற்கோள்கள்
-----------

1. ↑  Theodore Schick, Jr. & Lewis Vaughn. 2002. Doing Philosophy: An Introducton to Thought Experiments. Toronto: Mc Graw Hill. பக்கங்கள்: 358-359
ரோமனெஸ்க் புனித. மைக்கல் தேவாலயம் (1010-33) in Hildesheim – a World Heritage Site
**ரோமனெஸ்க் கட்டிடக்கலை** மத்தியகால ஐரோப்பாவில் கி.பி 11 ஆம், 12 ஆம் நூற்றாண்டுகளில் வளர்ந்திருந்த ஒர் கட்டிடக்கலையாகும். இக் கட்டிடக்கலை ரோமன் கட்டிடக்கலையின் பல சிறப்புக் கூறுகளைக் கொண்டிருந்த காரணத்தால் இதனை வகைப் படுத்துவதற்காக *ரோமனெஸ்க்* என்னும் பெயரைப் பிற்கால ஆய்வாளர்கள் இதற்கு வழங்கினார்கள்.

வட்டவடிவ அல்லது சிறிதளவே கூரான கமான் வளைவுகள் (arches), உருளை வடிவக் கவிகூரைகள் (barrel vaults), சிலுவைவடிவத் தூண்களால் தாங்கப்பட்ட கவிகூரைகள், இடைவெட்டும் கவிகூரைகள் (groin vaults) போன்றவற்றின் பயன்பாடு ரோமனெஸ்க் கட்டிடக்கலையின் சிறப்பியல்புகளாகும். பாரிய வளைவான நுழைவாயில்களைக் கொண்ட கட்டிடங்கள் அக்காலத்தின் கட்டிடக்கலைப் புதுமைகளாக விளங்கின. ரோமர்காலத்துப் பாரிய கற்சிற்பங்களும் ரோமனெஸ்க் காலத்தில் மீண்டும் பயன்பாட்டுக்கு வந்தன.

Schottenkirche இலுள்ள ரோமனெஸ்க் நுழைவாயில், ரீஜென்ஸ்பேர்க் (Regensburg)
ரோமப்பேரரசு காலக் கட்டிடக்கலைக்குப் பின்னர் முழு ஐரோப்பாவையும் தழுவிய வகையில் வழங்கிவந்தது ரொமனெஸ்க் கட்டிடக்கலையே எனத் தெரிகின்றது. இக் கட்டிடக்கலைக்கான எடுத்துக்காட்டுகள் ஐரோப்பாக் கண்டத்தின் எல்லாப் பகுதிகளிலும் காணப்படுகின்றன. மத்தியகால மக்கள் அதிக அளவில் பயணங்களில் ஈடுபட்டிருந்ததே இதற்குக் காரணமாகச் சுட்டிக்காட்டப்படுகிறது. வணிகர்களும், பிரபுக்களும், போர்வீரர்களும், கலைஞர்களும், சாதாரண மக்களும் கூட வணிகம், போர், யாத்திரை போன்ற காரணங்களுக்காக ஐரோப்பாவையும், மத்தியதரைக் கடல் பிரதேசங்களியும் தாண்டிப் பிரயாணம் செய்தனர். இவறின்போது பல்வேறு பகுதிகளிலுமிருந்து கட்டிடங்கள் பற்றிய அறிவைத் தங்களுடன் கொண்டுவந்தனர். 


|  |
| --- |
| 
**இக் கட்டுரை  மேலைநாட்டுக் கட்டிடக்கலை வரலாற்றுத் தொடரின் ஒரு பகுதியாகும்.** |
| புதியகற்காலக் கட்டிடக்கலை |
| பண்டை எகிப்தியக் கட்டிடக்கலை |
| சுமேரியக் கட்டிடக்கலை |
| செந்நெறிக்காலக் கட்டிடக்கலை |
| பண்டைக் கிரேக்கக் கட்டிடக்கலை |
| பண்டை உரோமன் கட்டிடக்கலை |
| மத்தியகாலக் கட்டிடக்கலை |
| பைசண்டைன் கட்டிடக்கலை |
| ரோமனெஸ்க் கட்டிடக்கலை |
| கோதிக் கட்டிடக்கலை |
| மறுமலர்ச்சிக் கட்டிடக்கலை |
| பரோக் கட்டிடக்கலை |
| புதியசெந்நெறிக்காலக் கட்டிடக்கலை |
| நவீன கட்டிடக்கலை |
| Postmodern architecture |
| Critical Regionalism |
|  |
| தொடர்பான கட்டுரைகள் |
|  |
| கட்டத்தைத் தொகுக்கவும் |
**இராபர்ட் வெஞ்சூரி** (*Robert Venturi*, சூன் 25, 1925 – செப்டம்பர் 18, 2018) பிலடெல்பியாவைச் சேர்ந்த ஒரு கட்டிடக்கலைஞர் ஆவார். இவர் ஒரு சிறந்த கட்டிடக்கலைஞராக மட்டுமன்றி, திறமையான எழுத்தாளராகவும், ஓவியராகவும், ஆசிரியராகவும், ஒரு தத்துவஞானியாகவும்கூட விளங்கினார். ஒரு கட்டிடக்கலைஞன் என்றவகையில், பழக்கங்களினால் வழிநடத்தப்படுவதிலும், உணர்வுபூர்வமான கடந்தகால அனுபவங்களினால் வழி நடத்தப்படுவதையே விரும்புவதாகக் குறிப்பிட்டார். கட்டிடக்கலையில் சிக்கல்தன்மையையும், முரண்பாடுகளையும் அவர் விரும்பினார். நவீன கட்டிடக்கலை அளவுக்கதிகமாக எளிமைப்படுத்தப்பட்டுவிட்டதாகக் குறைப்பட்ட அவர், பிரபல கட்டிடக்கலைஞரான மீஸ் வான் டெர் ரோவினுடைய "குறைவே நிறைவு" ( Less is more.) என்ற கூற்றுக்குப் பதிலாகக் "குறைவு சுவாரசியமற்றது" (Less is Bore) என்று கூறினர்.

இவர் ஈரோ சாரினென் மற்றும் லூயிஸ் கான் ஆகிய பிரபல கட்டிடக்கலைஞர்களின் கீழ் பணிபுரிந்தார். பின்னர் ஜோன் ராவுஸ்ச் என்பவருடன் சேர்ந்து தனது தனியான நிறுவனத்தைத் தொடங்கினார். வெஞ்சூரியின் மனைவி டெனிசே ஸ்கொட் பிரவுனும் ஒரு கட்டிடக்கலைஞராவார். இவரும் 1969 ஆம் ஆண்டில் வெஞ்சூரியின் நிறுவனத்தில் பங்காளராக இணைந்தார். 1991 ஆம் ஆண்டுக்கான பிறிட்ஸ்கர் பரிசை வெஞ்சூரிக்கு வழங்கப்பட்டது. இவர் ஒரு பின்நவீனத்துவம் எனக் கருதப்படினும், இவரை இவ்வாறு வகைப்படுத்த முடியாது என்று சிலர் கருதுகிறார்கள். தனது தாயாருக்காக பிலடெல்பியாவில் இவர் வடிவமைத்த வீடு மூலம் கட்டிடக்கலைஞர் மத்தியில் இவரது திறமை முதலில் வெளிப்பட்டது.

இவரது நிறுவனத்தின் முக்கிய வேலைகள்:

* கில்ட் ஹவுஸ், பிலடெல்பியா, பென்சில்வேனியா
* புத்தகம்: Learning from Las Vegas

மேற்கோள்கள்
-----------

1. ↑  Pogrebin, Robin (14 June 2013). "No Pritzker Prize for Denise Scott Brown". *The New York Times*. .
2. ↑  Catriona Davies (29 May 2013). "Denise Scott Brown: Architecture favors 'lone male genius' over women". *CNN*. .
3. ↑  Goldberger, Paul (14 April 1991). "ARCHITECTURE VIEW; Robert Venturi, Gentle Subverter of Modernism". The New York Times. .

வெளி இணைப்புகள்
---------------

விக்கிமீடியா பொதுவகத்தில்,  
 ***இராபர்ட் வெஞ்சூரி***   
என்பதின் ஊடகங்கள் உள்ளன. 

* *Venturi, Scott Brown and Associates, Inc.* firm web site
* Online profile of Venturi, Scott Brown and Associates, Inc.
* Stories of Houses: The Vanna Venturi House in Philadelphia, by Robert Venturi
* Design Strategies of Robert Venturi and Denise Scott Brown பரணிடப்பட்டது 2009-06-17 at the வந்தவழி இயந்திரம்
* ஐ.எம்.டி.பி இணையத்தளத்தில் ராபர்ட் வெஞ்சூரி
* ராபர்ட் வெஞ்சூரி இன் அல்லது அவரைப் பற்றிய ஆக்கங்கள் நூலகங்களில் (WorldCat catalog)
* Robert Venturi interview
**புலவர்கள் கூறும் பெண்களின் சிகை அலங்காரங்கள்** என்னும் இக்கட்டுரை தமிழ் இலக்கியங்களில் கூறப்பட்டுள்ள கூந்தல் அலங்காரங்கள் பற்றியது. பண்டைத் தமிழ் நூல்களில், பெண்களின் கூந்தல் அலங்காரங்கள் பற்றிய குறிப்புக்களும் வர்ணனைகளும் இடம்பெற்றுள்ளன. இவற்றிலிருந்து பல்வேறு சமூக மட்டங்களையும் சேர்ந்த அக்காலத்துப் பெண்களின் கூந்தல் அலங்காரங்கள் பற்றி அறிந்துகொள்ள முடிகிறது.

கூந்தற் பெயர்கள்
----------------

தமிழ் இலக்கியங்களில் கூந்தலைக் குறிப்பதற்குப் பல்வேறு சொற்கள் பயன்பட்டுள்ளன. கூழை, ஓதி, சிரியல், சுரியல், கோதை, குரல், கூரல், கொப்பு, முச்சி, சிகழிகை, மராட்டம், பரிசாரம், குந்தளம், விலோதம், மிஞ்சிகம், தம்மிலம் என்பன அவற்றுட் சில.

பழந்தமிழ்ப் பெண்களின் சிகை அலங்காரங்கள்
---------------------------------------

இலக்கியங்களில் புலவர்கள் குறிப்பிட்டுள்ள சிகை அலங்காரங்களின் வகைகள் குறித்த பட்டியல்:

* உச்சி முடிப்பு
	+ முடி - (பிங்கல நிகண்டு)
* சுருட்டி முடிப்பு
	+ குழல் - (சீவக சிந்தாமணி, திவாகர நிகண்டு, பிங்கல நிகண்டு, புறநானூறு)
* தொகுத்து முடிப்பு
	+ கொண்டை - (சீவக சிந்தாமணி, திவாகர நிகண்டு, புறநானூறு)
* பின்னி முடிப்பு
	+ பனிச்சை - (சீவக சிந்தாமணி, திவாகர நிகண்டு, பிங்கல நிகண்டு)
	+ பின்னல் - புறநானூறு
* பின்செருகி முடிப்பு
	+ சுருள் - (திவாகர நிகண்டு, பிங்கல நிகண்டு)
* வகுத்து முடிப்பு
	+ அளகம் - (சீவக சிந்தாமணி, புறநானூறு)
* விரித்து முடிப்பு
	+ துஞ்சை - (சீவக சிந்தாமணி)
	+ வார்மயிர் - (திவாகர நிகண்டு, அகநானூறு)
	+ வார்குழல் - (நாலாயிர திவ்வியப் பிரபந்தம், திருவாசகம்)
* முடித்து விரித்தல்
	+ தொங்கல் - (பிங்கல நிகண்டு)
	+ கதுப்பு - (புறநானூறு, சிறுபாணாற்றுப்படை)

இவற்றுள் பொதுவாக முடி, குழல், கொண்டை, பனிச்சை, சுருள் ஆகிய வகைகள் ஐம்பால்முடி எனப்படுகிறது.
ஆற்றுப்படை நூல்களில் புலவராற்றுப்படை என்பதும் ஒன்று. கல்வி கேள்விகளில் புலமை மிக்கவர் புலவர். திருவள்ளுவர் புலமையை நுண்மாண் நுழைபுலம்  என்கிறார். புலவர்களைத் தெள்ளியர் என்கிறார். திருவும் தெளிவும் ஓரிடத்தில் அமைவதில்லை.  எனவே புலவர்கள் வறுமையில் வாடினர். வள்ளல்களைத் தேடிச் சென்றனர். தேடிச் சென்று வறுமையைப் போக்கிக்கொண்ட புலவர்கள் வறுமையில் வாடும் புலவர்களை வள்ளல்கள் வாழுமிடத்துக்கு ஆற்றுப்படுத்தினர். இப்படிப் புலவர்களை ஆற்றுப்படுத்தும் பாடலைப் **புலவராற்றுப்படை** என்னும் துறையைச் சார்ந்தது என இலக்கண நூல்கள் கூறுகின்றன. 

அகத்திணையில்
புறத்திணையில் புலவர் எனப்பட்டோர் அகத்திணையில் அறிவர் எனக் குறிப்பிடப்படுகின்றனர்.  இவர்கள் தலைவியின் ஊடல் தீர்க்கும் வாயில்கள் பன்னிருவரில் ஒருவர்.
முதுவாய் இரவலர்
பொய்கையார் என்னும் சங்க காலப் புலவர் ‘முதுவாய் இரவலர்’ எனக் குறிப்பிடுகிறார். முதுவாய் இரவலன் ஒருவனைச் சேரமான் கோக்கோதை மார்பனிடம் ஆற்றுப்படுத்தும் பாடல்கள் இரண்டு புலவராற்றுப்படை எனக் குறிக்கப்பட்டுள்ளன. 
திருமுருகாற்றுப்படை
திருமுருகாற்றுப்படை என்னும் நூலில் ‘முதுவாய் இரவலன்’  குன்றுதோறாடும் குமரனைப் ‘புரையுநர் இல்லாப் புலமையோய்’ என்றெல்லாம் வாழ்த்தும்போது, முருகனுக்கு விழாக் கொண்டாடும் கூளியர்
அளியன் தானே முதுவாய் இரவலன்
வந்தோன் பெரும நின் வண்புகழ் நயந்து
எனக் கூறி முதுவாய் இரவலனுக்கு அருள் புரியுமாறு முருகனிடம் வேண்டுகின்றனர். முதுவாய் இரவலன் என்னும் குறிப்பால் திருமுருகாற்றுப்படை நூலைப் ‘புலவராற்றுப்படை’ எனவும் அறிஞர்கள் குறிப்பிடுகின்றனர். 
* பாணாற்றுப்படை எனக் குறிப்பிடப்பட்டுள்ள புறநானூற்றுப் பாடல் ஒன்று  புலவராற்றுப்படையும் ஆம் எனவும் குறிப்பிடப்பட்டுள்ளது.

நான்காம் தமிழ்ச் சங்கம்
**மதுரைத் தமிழ்ச் சங்கத்துப் புலவராற்றுப்படை** நாகூர் வா. குலாம் காதிறு நாவலர் எனும் இசுலாமியத் தமிழ்ப் புலவரால் இயற்றப்பட்ட நூல். பாண்டித்துரைத் தேவர் நிறுவிய நான்காம் தமிழ்ச்சங்கத்தில் பரிசு பெற்ற புலவர் ஒருவர் பரிசில் தேடிக்கொண்டிருக்கும் புலவரொருவரை மதுரைத் தமிழ்ச் சங்கத்திற்கு ஆற்றுப்படுத்துவதாய் இந் நூல் இயற்றப்பட்டுள்ளது.
சங்ககாலத்தில் இயற்றப்பட்ட ஆற்றுப்படை நூல்களுள் வழி கூறுவோர் நடைப்பயணத்திற்கான வழியைக் கூறுவர். நாகூர் வா.குலாம் காதிறு நாவலர் தான் வாழ்ந்த காலத்திற்கு ஏற்ப புகைவண்டியில் செல்லுமாறு கூறுகிறார்.

அடிக்குறிப்புகள்
----------------

1. ↑  கல்வி இல்லாமை, நுண்மாண் நுழைபுலம் இல்லாமை ஆகும் – திருக்குறள் 407
2. ↑  இருவேறு உலகத்து இயற்கை, திரு வேறு, தெள்ளியர் ஆதலும் வேறு – திருக்குறள் 374
3. ↑  தொல்காப்பியம், கற்பியல் 52
4. ↑  புறநானூறு 48, புறநானூறு 49,
5. ↑  திருமுருகாற்றுப்படை – அடி 284
6. ↑  வச்சணந்திமாலை உரை என்னும் 13 ஆம் நூற்றாண்டு நூல் நிருமுருகாற்றுப்படையைப் புலவராற்றுப்படை என்றும், மலைபடுகடாம் நூலைக் கூத்தராற்றுப்படை என்றும் குறிப்பிடுகிறது
7. ↑  புறநானூறு 141

வெளியிணைப்புகள்
---------------

* கன்னிமரா நூலகத்தில் புலவராற்றுப்படை நூல்
[*தொடர்பிழந்த இணைப்பு*]
* தமிழ் இணையக்கல்விக்கழக நூலகத்தில் இந்நூலைப் படிக்க....
*
**கன்னன்குடா** இலங்கையின் கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவிலுள்ள ஒரு தமிழர்கள் வாழும் கிராமம்.

அமைவிடம்
--------

கன்னன்குடா கிராமமானது இலங்கை கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவில் மட்டக்களப்பு நகரிலிருந்து 12 கிலோமீற்றர் தொலைவில் அமைந்துள்ளது. மட்டக்களப்பு நகரை படுவான்கரை பிரதேசத்துடன் இணைக்கும் வலையிறவுப் பாலத்தினூடாக இக்கிராமத்தினை சென்றடையலாம்.

வாழ்வாதாரம்
-----------

கன்னன்குடா கிராமமானது மிகப் பரந்த நெல் வயல்களை கொண்ட பிரதேசமாகும். அகையால் இப்பிரதேச மக்களில் கணிசமானவர்கள் விவசாயத்தினை தமது பிரதான வாழ்வாதரமாகக் கொண்டுள்ளனர். 
இக்கிராமம் மட்டக்களப்பு வாவிக் கரையில் அமைந்துள்ளதால், மீன்பிடித்தல் கைத்தொழிலும் மேற்கொள்ளப்படுகிறது.

பாடசாலை
-------

படுவான்கரைப் பிரதேசத்திலுள்ள மிகப் பிரபலமான பாடசாலை மட்/கன்னன்குடா மகா வித்தியாலயமாகும். இதுவே இப் பிரதேசத்தில் உள்ள க.பொ.த. உயர்தரம் வரை கற்பிக்கப் படும் பாடசாலையாகும்.

ஆலயங்கள்
--------

கன்னன்குடா கண்ணகை அம்மன் ஆலயமானது வரலாற்று சிறப்பு மிக்கது. இங்கு கண்ணகை அம்மனுக்கு ஆண்டு தோறும் வைகாசி மாதம் ஒன்பது(9) நாட்கள் வருடாந்த சடங்கு உற்சவம் நடைபெறும். 
கண்ணகை அம்மன் கோயிலுக்கு அருகில், பிள்ளையார் கோவில் ஒன்றும் அமைந்துள்ளது.

கலைகள்
------

மட்டக்களப்பு மாவட்டத்திலேயே தமிழர் பாரம்பரியக் கைலையம்சமான நாட்டுக்கூத்துக்கு பெயர்போன இடம் கன்னன்குடாவாகும். இங்கு இடம்பெறும் கண்ணகை அம்மன் சடங்கின்போது இரவு வேழைகளில் ஆலய வழாகத்தில் கூத்துக் கழரி அமைத்து பல நாட்டுக் கூத்துக்கள் அரங்கேற்றப்படுகின்றன.
அதுமட்டுமல்லாது, தமிழர் பாரம்பரியக் கலைகளான கும்மி, கரகம், கோலாட்டம் போன்றனவும் இங்கு மறையாமல் காணப்படுகின்றன.

பிரபலமானவர்கள்
--------------

* ஸ்ரீ சற்குரு புண்ணியரெத்தினம் சுவாமிகள்
* கலாபூசணம் பாலகப்போடி அண்ணாவியார்
* முன்னாள் நாடாளுமன்ற உறுப்பினர் செல்வி க. தங்கேஸ்வரி

வெளி இணைப்புக்கள்
-----------------

* தமிழர் பாரம்பரிய கலையை பேணிவரும் கன்னன்குடா!
[*தொடர்பிழந்த இணைப்பு*]
கண்களுக்குக் கீழே உள்ள முகத்தின் பகுதி, மூக்கு மற்றும் இடது அல்லது வலது காதுகளின் இடையே உள்ள பகுதியே கன்னங்கள் எனப்படும்." **வாய்ப்புறப்பகுதி** "என்பது கன்னத்தோடு தொடர்புடையது. மனிதர்களில், இப்பகுதி வாய்ப்புற அல்லது கன்ன நரம்புகளால் சூழப்பட்டுள்ளது. கன்னத்தின் உட்புறப்பகுதிக்கும் பற்கள் மற்றும் ஈறுகளுக்கும் இடையே உள்ள பகுதி **வாய்ப்புறக் குழி** எனப்படும். இது வாயின் ஒரு பகுதியாகும். பிற விலங்குகளில் கன்னங்கள் *ஜோல்ஸ்(jowls)* என்று குறிப்பிடப்படுகிறது.

அமைப்பு
-------

கன்னங்கள் மனிதர்களில் சதைப்பற்று மிக்கவை, தசை மற்றும் தாடைகளில் தோல் புதைந்து , மனித வாயின் பக்கவாட்டு சுவரை உருவாக்கி, கண்களுக்குக் கீழே உள்ள கன்ன எலும்பைத் தொடுகின்றன. கன்னத்தின் உட்புறப்பகுதி ஒரு கோழை போன்ற படலத்தினால் (வாய்ப்புற சவ்வு, வாய் உட்பகுதியின் ஒரு பாகம்) ஆனது.

மெல்லுதலின் போது, கன்னங்கள் மற்றும் நாக்கு ஆகியவை பற்களுக்கு இடையில் உணவுகளை வைக்க உதவுகின்றன.

### பிற விலங்குகள்

கன்னங்கள் வெளிப்புறமாக முடி நிறைந்த சருமத்தாலும் உட்புறமாக பட்டையான ஸ்குவாமஸ் எபிதீலியம் செல்களால்சூழப்பட்டுள்ளன, மற்றும். இவை பெரும்பாலும் மென்மையானவை, ஆனால் பின்பகுதியை நோக்கிய நுண்ணிழையைப் (பாபிலா) பெற்றிருக்கும். (எ.கா. அசை போடும் விலங்குகள் )  வாய்ப்புறச் சுரப்பிகளில் இருந்து கோழையானது உயர்ந்த மற்றும் தாழ்வான குழுக்களில் வழங்கப்படுகின்றது. ஊன் உண்ணிகளில், மேல்புற வாய்ப்புறச் சுரப்பி பெரிய மற்றும் தனித்துவமானது: சைகோமேடிக் சுரப்பி. மெல்லுதலின் போது, கன்னங்கள் மற்றும் நாக்கு ஆகியவை பற்களுக்கு இடையில் உணவுகளை வைக்க உதவுகின்றன.

அணில்கள் மற்றும் வெள்ளெலிகள் போன்ற சில விலங்குகள் உணவு அல்லது வேறு பொருள்களை எடுத்துச் செல்ல வாய்ப்புறக் குழியினைப் பயன்படுத்துகின்றன.

சில முதுகெலும்புகளில்,பெரும்பாலும் இனங்கள் அல்லது தனிநபர்களுக்கிடையே உள்ள முக்கியமான வேறுபாட்டைக் கண்டறிய குறிப்பாக கண்ணுக்குக் கீழே கன்னப் பகுதியில் காணப்படும் அடையாளங்கள், பயன்படுகின்றன.

பிட்டம்
-------

சில நேரங்களில் மக்கள் தங்கள் பிட்டத்தை அதன் அரை வட்டத் தோற்றத்தின் காரணமாக "கன்னங்கள்" என்றும் குறிப்பிடுகின்றனர்.

சமூகம் மற்றும் கலாச்சாரம்
-------------------------

டி.என்.ஏ மாதிரியை (கன்னத்தசையை சுரண்டி எடுக்கும் போது) எடுப்பதில் கன்னமே ஒரு முக்கிய இடமாகத் திகழ்கிறது.

குறிப்புகள்
-----------

1. ↑  டோர்லாண்ட் மருத்தவ அகராதியில் *cheek*
2. ↑  Klaus-Dieter Budras, Klaus-Dieter Budras (2003). *Bovine Anatomy: An Illustrated Text*. Schlütersche. பக். 44. பன்னாட்டுத் தரப்புத்தக எண்:3-89993-000-2.